Младен Исаев
Горско юначе

chitanka.info

През гората гордо крачи

малко весело юначе,

хем си крачи, хем си пее,

та гората чак люлее:

— Где сте, горски зверове,

тук юнакът ви зове,

който е юнак роден,

да излезе срещу мен!

Чу го Заю, не дочу,

на петичките си плю —

тръни, суша и вода

как прескочи — не видя.

Вълци, язовци, лисици,

буболечки, мишки, птици —

всичко живо в гъсталака

се изплаши от юнака.

Само Меца от леса

отговори на гласа:

— Хей, ти мъничко юначе,

с черно рунтаво калпаче

зная, че не си ни враг

щом без пушка идеш пак!

Хей ти мъничко момче,

с твойто весело гласче!

Трепна черното калпаче,

но нали си бе юначе,

и момченцето в леса,

пак подкара песента…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.